Bacalaureatul va fi digitalizat. Sorin Cîmpeanu explică cum va fi pus în practică sistemul.
Sorin Cîmpeanu: Bacalaureatul trebuie să evalueze competențele, nu cunoștințele. Cîmpeanu: Corectarea informatizată la Bac va fi un proiect pilot din 2022. Alex Manda, expert în educație: Această corectare digitalizată este o soluție.
De anul viitor, vei avea BAC digitalizat. Totul va fi bine organizat, iar fiecare candidat în parte, va avea un cod unic de înregistrare. Despre cum va fi acest sistem pus în practică, îți spune ministrul Educației, Sorin Cîmpeanu."Corectarea informatizată la Bacalaureat va fi un proiect pilot începând de anul viitor. Vom avea câte un centru de examen în fiecare județ în care lucrările vor fi scanate în fața candidaților, candidații vor avea un cod atribuit și, de asemenea, fiecare subiect din fiecare probă scrisă va avea alocat un cod", a declarat Sorin Cîmpeanu.Alex Manda este expert în educație și spune că această corectare ar fi trebuit introdusă cu mult timp în urmă."Asta ar fi în mod necesar o soluție și nu doar de anul viitor, de mai mult timp. Eu din ce văd în zona educației, am spus răspicat faptul că e nevoie de o corectare mai obiectivă La Evaluarea Națională și la Bacalaureat, pentru că este inadmisibil să avem diferențe majore între notele dinainte și de după contestații", a spus expertul în educaţie.